
 РЕПУБЛИКА БЪЛГАРИЯ
 Министерство на околната среда и водите
 Регионална инспекция по околната среда и водите - Пловдив




Утвърдил: 


	
ДОКЛАД
за извършена проверка по документи и на място по изпълнението на условията и сроковете в Комплексно разрешително (КР) № 648-Н0/2025 г. на “АЙЗЕН МЕТАЛ” ООД, гр. София - Инсталация за топене и леене на алуминий, площадка с. Бенковски, община Марица, област Пловдив

На 02.07.2026 г. и 03.07.2026 г. във връзка с прилагането на разпоредбите на чл. 120 ал. 5, чл. 148 от Закона за опазване на околната среда (обн. ДВ бр.91/2002 г., и посл. изм. и доп.), Заповед № РД-235/30.06.2026 г. на Директора на РИОСВ - Пловдив и в изпълнение на утвърден от МОСВ “Годишен план за контролната дейност на РИОСВ - Пловдив за 2026 г.”, екип от експерти при РИОСВ-Пловдив и експерт при Басейнова дирекция “Източнобеломорски район” извършиха планова проверка по документи и на място по изпълнение на поставените условия и заложените срокове в Комплексно разрешително № 648-Н0/2025 г. на “АЙЗЕН МЕТАЛ” ООД, гр. София - Инсталация за топене и леене на алуминий, площадка с. Бенковски, община Марица, област Пловдив.

I. Цел на проверката:
Основна цел на проверката е осъществяване на текущ контрол на дейността на обекта за спазване на условията и сроковете в Комплексно разрешително № 648-Н0/2025 г., както и законовите задължения на Притежателя му, произтичащи от Закона за опазване на околната среда, специализираните закони и подзаконовите нормативни актове към тях.

II. Обхват на проверката и инсталациите/дейностите на обекта, които са проверени:
През 2025 г. с Решение № 648-Н0-И0-А0/2025 г. на Изпълнителния директор на Изпълнителна агенция по околна среда е издадено ново Комплексно разрешително № 648-Н0/2025 г. на “АЙЗЕН МЕТАЛ” ООД, гр. София за изграждане и експлоатация  на Инсталация за топене и леене на алуминий, находяща се в с. Бенковски, община Марица, област Пловдив. Решението е в сила от 15.09.2026 г.
II.1. Инсталациите, които са проверени са както следва:
Инсталация, която попада в обхвата на Приложение 4 на ЗООС:
Инсталация за топене и леене на алуминий (т. 2.5. “а“ и т. 2.5. “б“)  състояща се от:
- 1 бр. топилна газова пещ за директно нагряване - 8 MWth.

Инсталация, която не попада в обхвата на Приложение 4 на ЗООС:
1 бр. пещ за темпериране -  1.92 MWth.

ІІ.2. Извършената проверка по документи и на място на производствената площадка обхваща периода от 15.09.2025 г. до 03.07.2026 г., във връзка със следните условия:
- Условие № 2. Инсталации, обхванати от това разрешително
- Условие № 3. Обхват
- Условие № 4. Капацитет на инсталациите
- Условие № 5. Управление на околната среда 
- Условие № 6. Тълкуване
- Условие № 7. Уведомяване
- Условие № 8. Използване на ресурси 
- Условие № 9. Емисии в атмосферата
- Условие № 10. Емисии на отпадъчни води
- Условие № 11. Управление на отпадъците
- Условие № 12. Шум
- Условие № 13. Опазване на почвата и подземните води от замърсяване
- Условие № 14. Предотвратяване и действия при аварии и случаите на непосредствена заплаха за екологични щети и/или причинени екологични щети 
- Условие № 15. Преходни режими на работа 
- Условие № 16. Прекратяване на работата на инсталациите или на части от тях.

III. Констатации от извършената проверка по документи и на място на производствената площадка:
Условие № 2. Инсталации, обхванати от това разрешително 
Инсталацията за топене и леене на алуминий с капацитет 66 t/24h е въведена в редовна експлоатация с Разрешение за ползване № СТ-05-626/11.11.2025 г. на ДНСК-София.  
От проверка на място на площадката на “АЙЗЕН МЕТАЛ” ООД, с. Бенковски, община Марица, област Пловдив производствена дейност извършват описаните в Условие 2 инсталации. Не са констатирани несъответствия.
Условие № 3. Обхват 
Представена е информация изискана с условията на комплексното разрешително. Не е извършвана промяна на границите на производствената площадка, за която е издадено КР.
Условие № 4. Капацитет на инсталациите
Представена е информация за количеството произведена продукция (отлят алуминий) в Инсталацията за топене и леене на алуминий с капацитет 66 t/24h. 
Условие № 5. Управление на околната среда: 
Операторът прилага система за управление на околната среда (СУОС), съгласно  условията на комплексното разрешително. Представени са актуален списък с нормативните актове, отнасящи се до работата на инсталациите и списък с всички инструкции изисквани с условията на комплексното разрешително.
Условие № 6. Тълкуване
Не са констатирани несъответствия.
Условие № 7. Уведомяване 
За проверявания период не са констатирани аварийни или други замърсявания, не е съществувала непосредствена заплаха от екологични щети и не са причинени екологични  щети. 
Във връзка с планирана промяна, касаеща приемане и третиране на допълнителни (нови) неопасни отпадъци в инсталацията за топене и леене на алуминий по Условие 2 в ИАОС-София е открита процедура по актуализиране на издаденото КР. РИОСВ-Пловдив е уведомена по надлежния ред. 
Условие № 8. Използване на ресурси: 
Условие 8.1. Използване на вода  
На оператора се разрешава използването на свежа вода от водопроводната мрежа на “В и К” ЕООД, гр. Пловдив за производствени нужди (включително за охлаждане) при работата на инсталацията по Условие 2, попадаща в обхвата на Приложение № 4 към ЗООС. 
Представени са записи за използваното количество вода за производствени нужди (включително охлаждане) и оценка на съответствието. Представен е дневник със записи от извършени проверки на водопроводната мрежа на площадката. Не са констатирани течове.

Условие 8.2. Енергия 
Операторът прилага инструкция осигуряваща измерване/изчисляване и документиране на изразходваните количества електроенергия, инструкция за оценка на съответствието на измерените/изчислените количества електроенергия с определените такива, както и инструкция за експлоатация и поддръжка на съоръженията, основен консуматор на електроенергия в инсталацията по Условие № 2, попадаща в обхвата на Приложение № 4 на ЗООС. Представени са дневник с ежемесечни записи за количеството консумирана електроенергия и оценка на съответствието, както и дневник със записи от извършени проверки на вентилатор към система за пречистване на технологичните газове от пещта за топене, основен консуматор на електроенергия в инсталацията за топене и леене на алуминий.
Условие 8.3. Суровини, спомагателни материали и горива
Операторът прилага инструкция, осигуряваща измерване/изчисляване и документиране на използваните количества суровини, спомагателни материали и горива, инструкция за оценка на съответствието на стойностите на годишните норми за ефективност при употребата на суровините, спомагателните материали и горивата за инсталацията по Условие 2, включваща и установяване на причините за несъответствия и предприемане на коригиращи действия. Представени са записи за количеството използвани  суровини, спомагателни материали и горива, както и оценка на съответствието.
Представени са информационни листове за безопасност и дневник със записи от извършени проверки на площадките за съхранение на суровини и спомагателни материали. Не са установени несъответствия.
Условие № 9. Емисии в атмосферата
Условие 9.1. Работа на пречиствателното оборудване
На площадката се експлоатира пречиствателно съоръжение, разрешено с условията на комплексното разрешително.
Операторът прилага инструкция за поддържане на оптимални стойности на технологичните параметри, осигуряващи оптимален работен режим на пречиствателното съоръжение и инструкция за периодична оценка на съответствието на измерените/изчислените стойности на контролираните параметри на пречиствателното съоръжение с определените оптимални такива с условията на комплексното разрешително, включваща установяване на причините за несъответствията и предприемане на коригиращи действия. Представен е дневник със записи на стойностите на контролираните параметри и запис за оценка на съответствието. 
Условие 9.2. Емисии от точкови източници
Пречистените отпадъчни газове от 1 бр. топилна газова пещ за директно нагряване - 8 MWth и 1 бр. пещ за темпериране -  1.92 MWth към Инсталацията за топене и леене на алуминий се отвеждат в атмосферния въздух, посредством изпускащи устройства – ИУ1 и ИУ2. Изпускащите устройства са оборудвани с пробовземни точки.
Собствените периодични измервания (СПИ) на емисиите на вредни вещества в отпадъчните газове, изпускани в атмосферния въздух се извършват от акредитирана лаборатория. Представени са протоколи от изпитване. 
Операторът прилага инструкция за периодична оценка на съответствието на измерените стойности на контролираните параметри с определените в разрешителното емисионни норми, установяване на причините за несъответствието и предприемане на коригиращи действия. Представени са записи с оценка на съответствието.
Условие 9.3. Неорганизирани емисии 
Операторът прилага инструкция за периодична оценка на наличието на източници на неорганизирани емисии на площадката, установяване на причините за неорганизираните емисии от тези източници и предприемане на мерки за ограничаването им и инструкция за извършване на периодична оценка на спазването на мерките за предотвратяване и ограничаване на неорганизираните емисии, установяване на причините за несъответствията и предприемане на коригиращи действия. Представен е дневник с ежемесечни записи от извършени проверки. Не са констатирани несъответствия.
Условие 9.4. Интензивно миришещи вещества
Операторът прилага инструкция за периодична оценка на спазването на мерките за предотвратяване/намаляване емисиите на интензивно миришещи вещества. Представен е дневник с ежемесечни записи от извършени проверки. При извършената проверка на място не е констатирано разпространение на миризми извън границите на производствената площадка. Няма постъпили оплаквания за миризми от дейността на инсталацията, за експлоатацията на която е издадено комплексното разрешително.
Условие 9.5. Въздействие на емисиите на вредни вещества върху качеството на атмосферния въздух 
От проведените СПИ не са установени превишения на НДЕ, определени с условията на издаденото КР.
Условие 9.6. Условия за собствен мониторинг
Извършва се определения с условията на комплексното разрешително СПИ на емисиите на вредни вещества в атмосферния въздух от изпускащи устройства (ИУ) №1 и №2. Представени са протоколи от изпитване от акредитирана лаборатория. 
Условие № 10. Емисии в отпадъчните води
При експлоатацията на инсталацията по Условие 2 не се формират производствени отпадъчни води. 
Охлаждащите води на площадката са в затворен цикъл и не се заустват. 
Битово-фекалните води се отвеждат и събират в безотточна водоплътна изгребна яма. Представен е сключен договор с външна фирма за почистване на септичната яма. Представени са протоколи за извършени услуги - почистване на ямата и извършено извозване на битово фекални води, както и отпушване на канали.
От извършената проверка на място не са констатирани несъответствия. 
Операторът прилага инструкция за периодична проверка и поддръжка на състоянието на отвеждащата до безотточната водоплътна изгребна яма, канализационната мрежа на площадката на дружеството, както и периодично проверка на водоплътността на ямата и нивото на отпадъчните води в нея, включително установяване на течове и предприемане на коригиращи действия за тяхното отстраняване. Представен е дневник със записи от извършени ежемесечни проверки. Не са констатирани несъответствия.
Условие № 11. Управление на отпадъците 
Условие 11.1. Образуване на отпадъци
Образуваните от дейността на площадката отпадъци не се различават по вид (код и наименование), разрешени с условието на комплексното разрешително.
Условие 11.2. Приемане на отпадъци за третиране
За проверявания период са представени записи за количеството приети на площадката отпадъци, списък на фирмите, с които дружеството има сключен договор за приемане на отпадъци и приемо-предавателни протоколи за извършеното приемане на отпадъци от външни фирми.
Условие 11.3. Предварително съхраняване на отпадъците
Извършва се предварително съхраняване на отпадъци, разрешени с условието на разрешителното. Представена е схема на местата за предварително съхранение на всички отпадъци, образувани на площадката.
Операторът прилага инструкция за периодична оценка на съответствието на предварителното съхраняване с условията на разрешителното, на причините за установените несъответствия и за предприемане на коригиращи действия. Представен е дневник с ежемесечни записи за оценка на съответствието.
Условие 11.4. Транспортиране на отпадъците
На площадката не са образувани и не е извършвано предаване на опасни отпадъци. Представени са приемо-предавателни протоколи за предадените извън границите на площадката неопасни отпадъци. Представен е списък на фирмите, с които дружеството има сключен договор за предаване на отпадъци.
Условие 11.5. Оползотворяване, в т.ч. рециклиране на отпадъци
На производствената площадка на “АЙЗЕН МЕТАЛ” ООД е разрешено и се извършват дейности по оползотворяване на отпадъци, както следва: 
-Обозначена с код R 4 (Рециклиране/възстановяване на метали и метални съединения) в Инсталация за топене и леене на алуминий
-Обозначена с код R 12 - Размяна на отпадъци за подлагане на дейност по оползотворяване, обозначена с код R4, (предварително третиране – пресоване в хидравлична преса)
-Обозначена с код R 13 - Съхраняване на отпадъци до извършване на дейност по оползотворяване, обозначена с код R 4.
Представен дневник със записи за количеството оползотворени на площадката отпадъци.
Условие 11.6. Обезвреждане на отпадъците
За проверявания период е са констатирани несъответствия.
Условие 11.7. Контрол и измерване на отпадъците
Представени са записи за количеството образувани на площадката отпадъци и оценка на съответствието.
Условие 11.8. Анализи на отпадъците
За проверявания период е представена информация изискана с условието на комплексното разрешително. 
Условие 11.9. Документиране и докладване
Представена е информация изискана с условието на комплексното разрешително. 
Условие № 12. Шум
Условие 12.1. Емисии
Представени са протоколи от изпитване. Наблюденията са проведени от акредитирана лаборатория.
Условие 12.2. Контрол и измерване 
Прилагат се инструкция за наблюдение веднъж на две години на показателите определени с условията на комплексното разрешително и инструкция за оценка на съответствието на установените еквивалентни нива на шум по границата на производствената площадка и в местата на въздействие с разрешените такива, установяване на причините за допуснатите несъответствия и предприемане на коригиращи действия. Представени са протоколи от изпитване и запис с оценка на съответствието. Не са констатирани несъответствия.
Условие 12.3. Документиране и докладване
Представена е информация изискана с условието на комплексното разрешително.
Условие № 13. Опазване на почвата и подземните води от замърсяване. 
Условие 13.1. Мерки за опазване на почвата и подземните води от замърсяване
Операторът прилага:
-Инструкция за периодична проверка за наличие на течове от тръбопроводи и оборудване, разположени на открито, установяване на причините и отстраняване на течовете. Представени са ежемесечни записи от извършени проверки. Не са констатирани течове.
- Инструкция, съдържаща мерки за отстраняване на разливи и/или изливания на вредни и опасни вещества върху производствената площадка (включително и в обвалованите зони). Представени са ежемесечни записи от извършени проверки. Не са констатирани разливи.
-Инструкция за предотвратяване на наличие на течности в резервоари, технологично/пречиствателно оборудване или тръбопроводи, от които са установени течове, до момента на отстраняването им. Представени са записи от извършени проверки. Не са констатирани несъответствия.
Условие 13.2. Условия за мониторинг на почвата
Операторът провежда собствен мониторинг на състоянието на почвите в един брой постоянен пункт за мониторинг, по показатели и честота, съгласно съгласуван план за мониторинг на почвите, съобразен с условията на настоящото разрешително.
Представени са протоколи от изпитване на почви. Пробовземането и анализите са извършени от акредитирана лаборатория.  
Условие 13.4. Документиране и докладване
Представена е информация изискана с условието на комплексното разрешително.
Условие № 14. Предотвратяване и действия при аварии
Изготвена е Инструкция за оценка на риска от аварии при извършване на организационни и технически промени. За проверявания период не са възниквали аварийни ситуации.
Условие № 15. Преходни режими на работа 
[bookmark: _GoBack]Операторът е изготвил инструкция за пускане и спиране на пречиствателните съоръжения, която да осигурява пускане на пречиствателните съоръжения (ако е възможно технологично) в действие преди пускане на свързаните с тях производствени инсталации или части от тях и спиране на пречиствателните съоръжения след прекратяване на производствения процес.
За проверявания период не са възниквали анормални режими на работа. 
Условие № 16. Прекратяване на работата на инсталациите или на части от тях
За проверявания период не е вземано от страна на оператора решение за прекратяване или временно прекратяване на дейността на инсталациите или части от тях.

Констатациите от извършената планова проверка по документи и на място са, че операторът “АЙЗЕН МЕТАЛ” ООД изпълнява поставените условия и заложените срокове в издаденото му Комплексно разрешително № 648-Н0/2025 г. за изграждане и експлоатация  на “Инсталация за топене и леене на алуминий”, находяща се в с. Бенковски, община Марица, област Пловдив.

